钦定古今图书集成/明伦汇编/氏族典/第574卷 > 完颜阿里不孙
## 钦定古今图书集成/明伦汇编/氏族典/第574卷 > 完颜阿里不孙

按《金史完颜阿里不孙传》：“阿里不孙，字彦成，曷懒路
泰申必剌猛安人。明昌五年进士，调易州、忻州军事
判官，安丰县令。贞祐初，累迁国子祭酒，历越王、濮王
傅，改河平军节度使，河北西路宣抚副使，改御史中
丞，权右副元帅，参知政事。兴定元年，真拜参知政事，
权右副元帅，行尚书省元帅府于婆速路。既而胡土”
率众伐高丽，乃以兵戕杀阿里不孙，权左都监纳坦
裕与监军温迪罕哥不霭、遥授东平判官参议军事
郭澍谋诛胡土，遂召胡土至帐中杀之。阿里不孙死
于乱。诏赠平章政事、芮国公。阿里不孙宽厚爱人，敏
于吏事，能治《剧要》，识者以为用之未尽云。